

LĒMUMS

Ādažos, Ādažu novadā

2025. gada 27. martā **Nr.** **106**

**Par adreses piešķiršanu nekustamā īpašuma “Petriķi” sastāvā esošajiem adresācijas objektiem**

Ādažu novada pašvaldības dome izskatīja Valsts zemes dienesta (reģ. Nr. 90000030432, adrese: Kārļa Mīlenbaha iela 14, Rīga, LV-1050, Latvija) 18.02.2025. paziņojumu (reģ. Nr. ĀNP/1-11-1/25/1183) par nepieciešamību piešķirt adreses zemes vienībai ar kadastra apzīmējumu 8044 012 0428 un ēkai uz tās Ādažu novadā.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar valsts informācijas sistēmās reģistrēto informāciju uz nekustamā īpašuma “Petriķi” ar kadastra numuru 8044 012 0428 sastāvā esošās zemes vienības ar kadastra apzīmējumu 8044 012 0428 atrodas savrupmājas jaunbūve ar kadastra apzīmējumu 8044 012 0428 001.
2. Atbilstoši spēkā esošajam Ādažu novada teritorijas plānojumam zemes vienība ar kadastra apzīmējumu 8044 012 0428 atrodas Lauksaimniecības teritorijā, kur izmantošanas noteikumi pieļauj dažādu veidu apbūvi. Ņemot vērā zemes vienības platību un konfigurāciju, secināms, ka tā (kopā ar ēku ar kadastra apzīmējumu 8044 012 0428 001) ir adresācijas objekts atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2. punktam, taču adreses šiem objektiem nav piešķirtas.
3. Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 2.9., 2.10., 9., 10., 15., punktu, kā arī domes Attīstības komitejas 12.03.2025. atzinumu, Ādažu novada pašvaldības dome

**NOLEMJ:**

1. Piešķirt adreses adresācijas objektiem:

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Adresācijas objekta**  **kadastra apzīmējums** | **Adresācijas objekta jaunā adrese** |
| piešķiršana | zemes vienība | 8044 012 0428 | “Petriķi”, Garkalne, Ādažu pag., Ādažu nov., LV-2164 |
| piešķiršana | ēka | 8044 012 0428 001 | “Petriķi”, Garkalne, Ādažu pag., Ādažu nov., LV-2164 |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU